EkBass/fiwiki-20250220-pages-articles huggingface dataset:
Siperiankurjenmiekka

Siperiankurjenmiekka (Iris sibirica) on Keski- ja Itä-Euroopassa alkuperäisenä kasvava koristekasvina viljelty kurjenmiekkalaji. == Ulkonäkö ja koko == Siperiankurjenmiekka kasvaa 40–120 senttimetriä korkeaksi. Sen maavarsi on lyhyt ja suikertava. Lehdet ovat väriltään vihreän sinivihreät, 2–10 millimetriä leveät. Siperiankurjenmiekalla on 1–3 pitkäperäistä kukkaa. Ne ovat 6–7 cm leveät ja väriltään sinivioletit. Kukan ulkokehälehdet ovat kärjestään pyöreät. Sisäkehälehdet ovat pystyt ja leveän suikeat. Siperiankurjenmiekan kotahedelmä on kolmisärmäinen ja 3–4 cm pitkä. == Lähteet == == Aiheesta muualla == * Pinkka – Lajintuntemuksen oppimisympäristö: Siperiankurjenmiekka (Iris sibirica) * Kasviatlas: Siperiankurjenmiekka (Iris sibirica) Suomessa. * ITIS: Iris sibirica * United States Department of Agriculture (USDA): Iris sibirica Luokka:Kurjenmiekat
Kodomo

Kodomo (, ”lapsi”) voi tarkoittaa seuraavia asioita: * Lasten anime ja manga, tunnettu usein yksinkertaisesti nimellä ”kodomo” * Kodomo no jikan, japanilainen mangasarja * Kodomo no omocha, japanilainen mangasarja * Kodomo no hi, lasten päivä, kansallinen juhlapäivä Japanissa
Mons Lactariuksen taistelu

Mons Lactariuksen taistelu käytiin lokakuussa 552 Campaniassa, Italiassa. Taistelussa itäroomalainen sotapäällikkö Narses kukisti ostrogoottien kuningas Tejan johtaman armeijan. Itä-Rooman valtakunta oli vuodesta 535 lähtien käynyt sotaa Italian ostrogootteja vastaan. Roomalaiset olivat sotapäällikkö Belisariuksen johdolla vallanneet suuren osan Italiasta vuoteen 540 mennessä, mutta vuonna 541 goottien kuninkaaksi valittu Totila onnistui valtaamaan melkein kaikki menetetyt alueet takaisin. Kesällä 552 itäroomalainen sotapäällikkö Narses kukisti Totilan Taginaen taistelussa, jossa tämä haavoittui kuolettavasti. Henkiinjääneet gootit valitsivat uudeksi kuninkaakseen Totilan lähimmän miehen Tejan, joka kohtasi Narseksen armeijan uudelleen saman vuoden lokakuussa Mons Lactarius -vuorella (nykyinen Monti Lattari, lähellä Vesuviusta) Campaniassa, Etelä-Italiassa. Taistelu kesti kaksi päivää ja sen aikana Teja sai surmansa. Lopulta gootit antautuivat ja Narses antoi heidän lähteä Italiasta.Evans, s. 178–179.Martindale, s. 919.Treadgold, s. 209–210. == Lähteet == * * * === Viitteet === Luokka:552 Luokka:Bysantin taistelut Luokka:Italian historia Luokka:Campania
Knut Holmqvist

Knut Anders Holmqvist (15. heinäkuuta 1918 Trollenäs – 28. elokuuta 2000 Rydsgård) oli ruotsalainen kilpa-ampuja ja olympiamitalisti. Helsingin 1952 olympialaisissa Holmqvist voitti hopeaa trapissa. Hänen yhteistuloksensa oli 191, joka koostui ensimmäisen päivän 95 ja toisen päivän 96 osumasta.Helsingin olympialaisten virallinen raportti (engl.) Hän hävisi kullan Kanadan George Genereuxille yhdellä osumalla. Maailmanmestaruuskisoissa samana vuonna Holmqvist voitti pronssia ja saavutti maailmanmestaruuden joukkuekilpailussa. 1954 joukkue voitti hopeaa. Vuoden 1956 olympiakisoissa Holmqvist oli edelleen mukana ja sijoittui seitsemänneksi. ==Lähteet== * sports-reference * ISSF:n tulossivut ===Viitteet=== Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1918 syntyneet Luokka:Vuonna 2000 kuolleet
Kevätsahrami

Kevätsahrami (Crocus vernus) on varhain keväällä kukkiva koristekasvina viljelty sahrami- eli krookuslaji. Sitä tavataan luonnonvaraisena Keski- ja Etelä-Euroopassa. == Ulkonäkö ja koko == Kevätsahrami kasvaa 5–15 senttimetriä korkeaksi. Sen mukulamainen maavarsi on 0,8–2 cm leveä. Kevätsahramin tyvilehdet ovat tuppimaiset ja kasvulehdet kirkkaanvihreät. Vihreät lehdet ovat 2–6 millimetriä leveät, kukkia lyhyemmät. Kukka on 4–8,5 cm leveä. Sen kehälehdet ovat väriltään tummansiniset-laventelinsiniset, raidalliset tai valkoiset. Kotahedelmä on soikea ja 1,5–2 cm pitkä. == Lähteet == == Aiheesta muualla == * Pinkka – Lajintuntemuksen oppimisympäristö: Kevätsahrami (Crocus vernus) * Kasviatlas: Kevätsahrami (Crocus vernus) Suomessa. * Suomen Lajitietokeskus: Kevätsahrami – Crocus vernus * Puutarha.net: Kevätsahrami (Crocus vernus) * ITIS: Crocus vernus * United States Department of Agriculture (USDA): Crocus vernus Luokka:Sahramit
Kaupunginpuisto (Budapest)

Kaupunginpuisto () on suuri julkinen puisto ja suosittu vapaa-ajanviettopaikka Budapestissa. Puiston laidalla on Sankarien aukio, mistä Andrássy út -katu kulkee suoraan Pestin keskustaan. Kaupunginpuiston pinta-ala on 100 hehtaaria ja se on Budapestin suurimpia puistoja.http://hungarystartshere.com/City-Park- Varosliget Budapestin Kaupunginpuisto on maailman vanhimpia julkisia puistoja. Sen paikalla ollut suo kuivattiin 1700–1800-luvuilla ja muutettiin englantilaistyyliseksi puistoksi. Puistossa ja sen ympäristössä tehtiin suuria muutostöitä vuoden 1896 unkarilaisten maahantulon tuhatvuotisjuhlia ja maailmannäyttelyä varten, jolloin Sankarien aukio ja Andrássy út rakennettiin. Puistoon pystytettiin näyttelytilaksi Vajdahunyadin linna, jossa toimii nykyään Unkarin maatalousmuseo.http://www.budapest-tourist-guide.com/budapest- city-park.html Kaupunginpuistossa on muun muassa tekojärvi, joka toimii talvisin luistinratana, kylpylä, huvipuisto, sirkus, eläintarha ja liikennemuseo. Puistossa on myös pieni kasvitieteellinen puutarha. Siellä kasvavista puista voidaan mainita libanoninsetri, harmaapihta, neidonhiuspuu, espanjanpihta, kreikanpihta, ambrapuu ja punavaahtera. ==Kartta== # Ravintola Gundel # Eläintarha ja kasvitieteellinen puutarha # Sirkus # Huvipuisto # Széchenyin kylpylä # Vajdahunyadin linna # Petőfi-halli # Budapestin liikennemuseo # Sankarien aukio # Kuvataiteiden museo # Taidehalli == Lähteet == == Aiheesta muualla == Luokka:Budapest Luokka:Puistot
Pepe (jalkapalloilija, 1908)

José Manuel Soares eli Pepe (30. tammikuuta 1908 Lissabon - 24\. lokakuuta 1931 Lissabon) oli portugalilainen jalkapalloilija. Hän pelasi CF Os Belenensesissä ja Portugalin maajoukkueessa. Pepe pelasi Amsterdamin olympialaisissa 1928 kolme ottelua ja teki kaksi maalia, kun Portugali pääsi turnauksessa puolivälieriin saakka. Hän kuoli vain 23-vuotiaana Lissabonissa 1931. Kaupungissa ollut stadion Campo das Salésias oli aiemmin nimeltään Estádio José Manuel Soares. == Lähteet == Luokka:Portugalilaiset jalkapalloilijat Luokka:Vuonna 1908 syntyneet Luokka:Vuonna 1931 kuolleet
HMS Leeds Castle (P258)

HMS Leeds Castle (viirinumero P258) oli Britannian kuninkaallisen laivaston Castle-luokan ulkovartiolaiva. == Valmistus == Alus tilattiin 8. elokuuta 1979 Hall, Russell and Companyltä Aberdeenistä, missä köli laskettiin 18. lokakuuta. Se laskettiin vesille 29. lokakuuta 1980 kumminaan laivastoministeri Keith Speedin puoliso Lady Speed ja valmistui 29. lokakuuta 1981.Gardiner, Robert s. 537 == Palvelus == Alus osallistui 1982 Falklandin sotaan lentotukialusosaston ja Ascensionille perustetun tukikohdan välisenä yhteysaluksena päällikkönään komentajakapteeni Colin Hamilton. Se oli tämän jälkeen Britteinsaarten kalastusvesien valvonnassa sekä vartiolaivana Falklandeilla. Vuonna 2000 alus oli kahdeksan kuukautta modernisoitavana, mistä se palasi palvelukseen alkuvuodesta 2001. Alus saapui 8. elokuuta 2005 viimeisen kerran Portsmouthiin Falklandinsaarilta, josta sisaralus HMS Dumbarton Castle oli sen vapauttanut. Leeds Castle myytiin huhtikuussa 2010 sisaraluksensa kanssa Bangladeshille. Alus lähti 14. toukokuuta hinauksessa A&P; Groupille Newcastle-upon-Tyneen modernisoitavaksi, mikä valmistui joulukuussa 2010. == Lähteet == * === Viitteet === Luokka:Castle-luokan vartiolaivat Luokka:Yhdistyneen kuningaskunnan Falklandin sodan sotalaivat
Alaskan hallinnollinen jako

Alaska on jaettu borougheihin, eli piirikuntiin. Poikkeuksellisesti piirikunnat eivät kata koko osavaltion aluetta, vaan niiden ulkopuolelle jää hallintoalueeton alue, joka on jaettu väestönlaskenta-alueisiin. Piirikuntia on 19 ja väestönlaskenta-alueita 11. Kuntia Alaskassa on 149. == Hallinto ja tehtävät == Alaskassa piirikunnat voivat halutessaan ottaa käyttöön paikalliseen autonomiaan oikeuttavan perustamiskirjan, jonka paikallisten äänetäjien täytyy sitten hyväksyä. Piirikunnan perustamiskirjasta on käytävä ilmi, kuinka suuri sen vaaleilla valittu valtuusto on. Piirikuntien lakisääteinen tehtävä on julkisten koulujen ylläpitäminen ja kaavoituksesta vastaaminen. Päivähoidon järjestäminen ja sairaaloiden rakentaminen ovat vapaaehtoisia tehtäviä, joita piirikunnat voivat ottaa hoitaakseen. Kirjastotoimesta vastaa sen sijaan osavaltio. ==Piirikunnat== Alue Hallintokeskus Perustettu Pinta-ala km² Asukasluku (2010) Kartta Anchorage - 1975 4 397 291 826 Bristol Bay Naknek 1962 1 344 997 Denali Healy 1990 33 022 1 826 Fairbanks North Star Fairbanks 1964 19 067 97 581 Haines Haines 1968 6 104 2 508 Aleutians East Sand Point 1987 18 091 3 141 Juneau - 1970 6 718 31 275 Kenai Peninsula Soldotna 1964 41 644 55 400 Ketchikan Gateway Ketchikan 1963 3 160 13 477 Kodiak Island Kodiak 1963 16 739 13 592 Lake and Peninsula King Salmon 1989 61 207 1 631 Northwest Arctic Kotzebue 1986 92 882 7 523 Matanuska-Susitna Palmer 1964 63 957 88 995 North Slope Utqiagvik 1972 227 556 9 430 Petersburg Petersburg 2013 15 043 3 815 Sitka - 1971 7 464 8 881 Skagway - 2007 1 171 968 Wrangell - 2008 6 581 2 369 Yakutat - 1992 19 813 662 ==Väestönlaskenta-alueet== Alue Suurin keskus Pinta- ala km² Asukasluku (2010) Kartta Bethel Bethel 106 414 17 013 Chugach Valdez 24 680 7 102 (2020) Copper River Glennallen 63 950 2 617 (2020) Dillingham Dillingham 47 829 4 847 Hoonah-Angoon Hoonah 19 591 2 150 Southeast Fairbanks Deltana 67 324 7 029 Aleutians West Unalaska 11 041 5 561 Nome Nome 59 603 9 492 Kusilvak Hooper Bay 44 351 7 459 Prince of Wales-Hyder Metlakatla 18 969 5 559 Yukon–Koyukuk Galena 406 941 5 588 ==Lähteet== *Find a County NACo ===Viitteet=== * Alaska
Rohtokuirimo

Rohtokuirimo eli ruijankuirimo (Cochlearia officinalis) on matalakasvuinen yksi-, kaksi- tai monivuotinen ristikukkaisiin kuuluva ruohokasvi. == Ulkonäkö ja koko == Rohtokuirimo kasvaa 10–20 senttimetriä korkeaksi. Sen aluslehdet ovat pitkäruotiset, muodoltaan soikeat–munuaismaiset. Varsilehdet ovat sepiviä ja tylpänpuikeita. Rohtokuirimon kukat ovat pieniä ja valkoisia. Lidut ovat soikeita, 4–6 millimetriä pitkiä. == Rohtokuirimo Suomessa == Suomessa rohtokuirimo kasvaa merenrannoilla ja kylissä talojen vieressä. Se esiintyy ainoastaan Utsjoella Tenojoen varrella, missä kasvi on vakiintunut tulokas. Siitä ei ole lainkaan havaintoja 1950-luvun jälkeen. == Lähteet == == Aiheesta muualla == * Kasviatlas: Rohtokuirimon levinneisyys Suomessa. * Pinkka – Lajintuntemuksen oppimisympäristö: Rohtokuirimo (Cochlearia officinalis) * ITIS: Cochlearia officinalis * United States Department of Agriculture (USDA): Cochlearia officinalis Luokka:Ristikukkaiskasvit
Vuodet vierivät

Vuodet vierivät on Humppa-Veikot-yhtyeen studioalbumi vuodelta 1978. Albumi oli myös yhtyeen laulusolistin ja viulistin Teijo Joutselan 50-vuotistaiteilijajuhlalevy. ==Kappaleet== # # # # # # # # # # # # # # Luokka:Humppa-Veikkojen albumit Luokka:Vuoden 1978 albumit
Zillertal

Zillertal on Innin laakson poikkilaakso Tirolissa Itävallan Itä-Alpeilla. Laakso on 32 kilometriä pitkä, ja se on suosittu matkailukohde. Laakson pohjalla virtaa Zillerjoki. == Lähteet == == Aiheesta muualla == Luokka:Itävallan laaksot Luokka:Tiroli
Paini kesäolympialaisissa 1976 – kreikkalais-roomalaisen painin 57 kg

Kreikkalais-roomalaisen painin sarjaan 57 kg Montrealin olympiakisoissa 1976 osallistui 17 painijaa, jokaisen edustaessa eri maata. Kilpailusta putosi kun kilpailija sai 6 miinuspistettä täyteen tappioon päättyneessä ottelussa. Miinuksia tuli tappiosta 3–4. Voitosta seurasi 0–1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin Maurice Richard Arenassa 20.–24. heinäkuuta. ==1. kierros== Voittaja – Hävinnyt tulos Pisteet Ali Lachkar – Luís Pereiro Grilo DQ 0 4 Krasimir Stefanov – Nyamyn Jargalsaikhan DQ 5.51 0 4 Josef Krysta – Joseph Sade selkävoitto 0.58 0 4 Yoshima Suga – An Han-Young 6–5 1 3 Mihai Boţilă – Józef Lipień DQ 0 4 Pertti Ukkola – Hans-Jürgen Veil DQ 5.31 0 4 Farhat Mustafin – József Doncsecz 9–2 1 3 Ivan Frgić – Per Lindholm 8–1 1 3 Douglas Yeats – lepovuorossa 0 ==2. kierros== Voittaja – Hävinnyt tulos Pisteet Luís Pereiro Grilo – Douglas Yeats selkävoitto 4.05 4 4 Joseph Sade – Nyamyn Jargalsaikhan 22–11 4.5 7.5 Josef Krysta – Krasimir Stefanov 16–9 1 3 Józef Lipień – Yoshima Suga 16–12 5 4 Mihai Boţilă – An Han-Young 8–0 0.5 6.5 Pertti Ukkola – Farhat Mustafin 6–5 1 4 Per Lindholm – Hans-Jürgen Veil 7–7 4 7 József Doncsecz – Ivan Frgić 5–2 4 4 – Ali Lachkar DNS 0 ==3. kierros== Voittaja – Hävinnyt tulos Pisteet Krasimir Stefanov – Douglas Yeats selkävoitto 5.14 3 8 Joseph Sade – Luís Pereiro Grilo 30–1 4.5 8 Yoshima Suga – Josef Krysta 9–6 5 4 Józef Lipień – Pertti Ukkola 9–4 6 4 Farhat Mustafin – Mihai Boţilă 14–6 4.5 4 József Doncsecz – Per Lindholm DQ 8.23 4 8 Ivan Frgić – lepovuorossa 4 ==4. kierros== Voittaja – Hävinnyt tulos Pisteet Ivan Frgić – Krasimir Stefanov 7–3 5 6 Yoshima Suga – Joseph Sade selkävoitto 2.12 5 8.5 Mihai Boţilă – Josef Krysta 12–0 4 8 Farhat Mustafin – Józef Lipień 29–4 4.5 10 Pertti Ukkola – József Doncsecz 14–3 4.5 7.5 ==5. kierros== Voittaja – Hävinnyt tulos Pisteet Ivan Frgić – Yoshima Suga 9–4 6 8 Pertti Ukkola – Mihai Boţilă DQ 5.19 4.5 8 Farhat Mustafin – lepovuorossa 4.5 ==Mitaliottelut== Voittaja – Hävinnyt tulos Pisteet Ivan Frgić – Farhat Mustafin DQ 6.03 0 7 Pertti Ukkola – Ivan Frgić 5–4 2 3 Ukkolan ja Mustafinin välinen ottelu kilpailun 2.kierrokselta laskettiin mukaan mitaliottelujen pisteisiin. ==Lopullinen järjestys== Sija Painija Pisteet kierroksittain Pisteet kierroksittain Pisteet kierroksittain Pisteet kierroksittain Pisteet kierroksittain Finaalit Finaalit 1 Pertti Ukkola 0 1 3 0.5 0 - 1 2 Ivan Frgić 1 3 - 1 1 0 3 3 Farhat Mustafin 1 3 0.5 0 - 4 - 4 Yoshima Suga 1 3 1 0 3 5 Mihai Boţilă 0 0.5 3.5 0 4 6 Krasimir Stefanov 0 3 0 3 7 József Doncsecz 3 1 0 3.5 8 Josef Krysta 0 1 3 4 9 Joseph Sade 4 0.5 0 4 10 Józef Lipień 4 1 1 4 11 Per Lindholm 3 1 4 11 Luís Pereiro Grilo 4 0 4 11 Douglas Yeats - 4 4 14 An Han-Young 3 3.5 15 Hans-Jürgen Veil 4 3 16 Nyamyn Jargalsaikhan 4 3.5 17 Ali Lachkar 0 X ==Lähteet== * Montrealin kisojen virallinen raportti (PDF) ==Aiheesta muualla== *Ylen elävä arkisto – Pertti Ukkolan kultafinaali Luokka:Paini kesäolympialaisissa 1976
Sibeliuspuiston minigolf

Sibeliuspuiston minigolf sijaitsi Helsingissä Sibeliuksen puistossa. Rata lopetti toimintansa toukokuussa 2018 ja ennen lopettamistaan se oli Suomen vanhin toiminnassa ollut minigolfrata. Sen rakensi 1952 kristillinen teekkarijärjestö Ristin Kilta. ==Historia== Alun perin Ristin killan minigolfradat rakennettiin varainkeruuta varten. Kiltalaiset halusivat Otaniemeen avattuun teekkarikylään oman kappelin ja eräs kiltalainen, Eric Schalin, tuli ehdottaneeksi minigolfradan perustamista varainhankinnan avuksi. Hän oli tutustunut peliin Englannissa ja huomannut niiden olleen suosittuja ulkomailla. Ristin kilta rakennutti XV Olympia 1952 -toimikunnan tukemana kaksi rataa: ensimmäisen Eläintarhantien varteen ja toisen Sibeliuksen puistoon. Radat saavuttivat nopeasti suosiota, mutta Eläintarhantien rata purettiin jo samana vuonna. ==Radat== Sibeliuspuiston minigolfissa oli 18 rataa. Minigolfin radat eivät olleet kilparatoja, vaan teekkareiden itse suunnittelemia ja siten kilparatoja monipuolisempia. ==Minigolfin toiminta nykyään== Ristin kilta ylläpitää Sibeliuspuiston minigolfrataa yhä pääosin talkoovoimin. Radan tuotto ohjataan nykyisin hyväntekeväisyyteen. ==Lähteet== ==Aiheesta muualla== *Sibeliuspuiston minigolf (5.6.2018 arkistoitu versio) Luokka:Kesäolympialaiset 1952 Luokka:Helsingin urheilupaikat Luokka:Teekkarikulttuuri Luokka:Taka-Töölö
The Hottie and the Nottie

The Hottie and the Nottie on vuonna 2008 ensi-iltansa saanut romanttinen komediaelokuva. Sen pääosia esittävät Paris Hilton, Joel David Moore, Christine Lakin, Greg Wilson, Marianne Muellerleile, Johann Urb, Scott Prendergast, Karley Scott Collins, Caleb Guss, Kurt Doss ja Alessandra Daniele. Elokuvan on ohjannut Tom Putnam. Elokuva oli taloudellinen pettymys ja voitti kaksi Razzie-palkintoa huonoimmasta naispääosasta ja huonoimmasta parista. == Aiheesta muualla == * Luokka:Yhdysvaltalaiset romanttiset komediat Luokka:Vuoden 2008 yhdysvaltalaiset elokuvat
Stubai

Stubai on jäätikkö Itävallan Tirolissa. == Talviurheilukeskus == Stubain jäätiköllä pääsee laskettelemaan ympäri vuoden. Hissillä pääsee 3 212 metrin korkeuteen. Alimmat hissiasemat ovat 1 750 metrin korkeudella. Koko Stubaitalin laakson alueella on hoidettuja rinteitä 147 kilometriä. == Lähteet == == Aiheesta muualla == Luokka:Itävallan jäätiköt Luokka:Itävallan talviurheilukeskukset Luokka:Tiroli
Rusokit

Rusokit (Bidens) on kasvisuku asterikasvien heimossa. Suvussa on yhteensä noin 220 lajia, joita esiintyy muutamia maita lukuun ottamatta koko maailmassa. == Rusokkilajeja == * hehkurusokki (Bidens aurea) * nuokkurusokki (Bidens cernua) * amppelirusokki (Bidens ferulifolia) – Suomen Lajitietokeskuksen mukaan (2024) nimi amppelirusokki kuuluu Bidens triplinervia-lajille. * seljarusokki (Bidens frondosa) * taitanrusokki (Bidens hildebrandtii) * merunrusokki (Bidens holstii) * kilimanjaronrusokki (Bidens kilimandscharica) * karvarusokki (Bidens pilosa) * isorusokki (Bidens × polakii) (säde- ja tummarusokin risteymä) * kultarusokki (Bidens polylepis (tai B. aristosa var. retrorsa)) * säderusokki (Bidens radiata) * sirorusokki (Bidens subalternans) * tummarusokki (Bidens tripartita) * lännenrusokki (Bidens vulgata) Finto, Kassu – Kasvien suomenkieliset nimet: Bidens (suomenkieliset nimet.)Suomen Lajitietokeskus: Rusokit – Bidens ** lännenrusokki (B. vulgata var. puberula) == Tuntomerkkejä == Pohjoismaissa kasvaa kuusi rusokkilajia, jotka ovat yksivuotisia ruohoja. Niillä on harvoin laitakukkia mykeröissä. Rusokkien pähkylöissä on väkäsekkäitä otia, joilla ne tarttuvat eläimiin. == Lähteet == == Aiheesta muualla == * ITIS: Bidens * United States Department of Agriculture (USDA): Bidens * Flora of China: Bidens *
Milan Kytnár

Milan Kytnár (s. 19. toukokuuta 1989 Topoľčany, Tšekkoslovakia) on slovakialainen jääkiekkoilija. Kytnar on pelipaikaltaan keskushyökkääjä. Hän on pelityyliltään kahden suunnan hyökkääjä, jonka vahvuudet ovat luovuudessa, fyysisyydessä ja maalineduspelaamisessa.Elite Prospects ==Pelaajaura== Kytnar pelasi ensimmäiset juniorivuotensa HC Topoľčanyssa. Hän voitti joukkueessa Slovakian U18-sarjan pistepörssin tehoilla 36+65=101 kaudella 2004–2005. Kaudella 2005–2006 Kytnar pelasi HK Trnavan ja HC Topoľčanyn junioreissa. Kaudella 2006–2007 hän voitti Topoľčanyssa tehoilla 37+54=91 U18-sarjan pistepörssin joukkuetoveri Richard Jančekin kanssa. Edmonton Oilers varasi Kytnarin viidennellä kierroksella 127. pelaajana NHL:n varaustilaisuudessa 2007. ===Maajoukkueura=== Kytnár on edustanut Slovakian maajoukkuetta alle 18-vuotiaiden MM-kisoissa 2007 ja nuorten MM-kisoissa 2009. ==Lähteet== * * * ===Viitteet=== Luokka:Slovakialaiset jääkiekkoilijat Luokka:Edmonton Oilersin varaamat pelaajat Luokka:Vuonna 1989 syntyneet Luokka:Elävät henkilöt
Vankkahirvenjuuret

Vankkahirvenjuuret eli hirvenjuuret (Inula) on kasvisuku asterikasvien heimossa. Siihen on kuulunut aiemmin noin sata lajia,Den virtuella floran: Krisslor (Inula L.) joista Pohjoismaissa kasvaa viisi. == Hirvenjuurilajeja == Nykyisessä luokituksessa aiemmasta hirvenjuurten suvusta on siirretty monia lajeja hoikkahirvenjuuriin (Pentanema) sen jälkeen, kun Pentanema-suku on uudelleen rajattu vuonna 2018. Suomessa luonnonvaraisista lajeista hoikkahirvenjuuriin kuuluvat nyt muun muassa vanukehirvenjuuri ja rantahirvenjuuri.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 111.) Vankkahirvenjuurilajeja: * isohirvenjuuri (Inula helenium) * jättihirvenjuuri (Inula magnifica) * terttuhirvenjuuri (Inula racemosa) * kääpiöhirvenjuuri (Inula rhizocephala) * himalajanhirvenjuuri (Inula royleana) Hoikkahirvenjuuriin siirrettyjä lajeja: * vanukehirvenjuuri (Inula britannica, syn. Pentanema britannicum) * piennarhirvenjuuri (Inula conyzae, syn. Pentanema squarrosum) * miekkahirvenjuuri (Inula ensifolia, syn. Pentanema ensifolium) * etelänhirvenjuuri (Inula hirta, syn. Pentanema hirtum) * sädehirvenjuuri eli kristuksensilmä (Inula oculus-christi, syn. Pentanema oculus-christi) * idänhirvenjuuri (Inula orientalis, syn. Pentanema orientale) * rantahirvenjuuri (Inula salicina, syn. Pentanema salicinum) Isohirvenjuuri on hyvin kookkaaksi, jopa kaksi metriä korkeaksi kasvava vanha rohdos- ja koristekasvi. Rantahirvenjuuri on niittykasvi, jota tavataan luonnonkasvina myös Suomessa. == Symboliikka == Isohirvenjuuren tieteellinen nimi Inula helenium tulee kreikkalaisesta tarusta. Sen mukaan kaunis Helena piti sitä käsissään Troijan kuninkaan Priamoksen pojan Parisin ryöstäessä hänet. Tämä johti Troijan sotaan. Kristillisessä symboliikassa hirvenjuuresta tuli sen lääkitsevän vaikutuksen vuoksi vertauskuva lunastuksesta, joka parantaa synnistä.Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. == Lähteet == == Aiheesta muualla == * Suomen Lajitietokeskus: Vankkahirvenjuuret (Inula) * Finto: Kassu – Kasvien suomenkieliset nimet: Inula * ITIS: Inula * United States Department of Agriculture (USDA): Inula * Flora of China: Inula
Hyötykasviyhdistys

Hyötykasviyhdistys on aatteellinen yhdistys, jonka perustivat toimittaja Risto Nurmi ja professori Toivo Rautavaara kesällä 1978. Hyötykasviyhdistyksen tavoitteena on luonnon ja viljeltyjen hyötykasvien tuntemuksen lisääntyminen ja käyttö. Perusajatuksena oli jo aikoinaan solmia uudelleen jo katkenneet yhteydet luontoon, ja tavoite on edelleen ajankohtainen. Rautavaara oli luonnon hyötykasvien ja viljeltyjen hyötykasvien tuntemuksen lisääjä. Hänelle oli tärkeää vanhojen viljelyskasvien perinteen jatkuminen ja niin se on jatkunutkin tähän päivään asti Annalassa. Yhdistys toimii Annalan huvilan alueella J-talossa, Vanhassakaupungissa Hämeentien varrella. Hyötykasviyhdistyksen toiminnanjohtaja on Katja Uski. Uskia edelsi Taina Laaksoharju, joka aloitti vuonna 2013 Anu Rannan seuraajana (1988-2013). == Hyötykasviyhdistyksen toiminnat == Annalassa yhdistys järjestää kursseja ja tapahtumia. Yhdistys julkaisee Pähkylä-jäsenlehteä, joka ilmestyy neljä kertaa vuodessa. Lehdessä käsitellään laajasti keittiökasvien ja yrttien viljelyä ja käyttöä unohtamatta luonnonkasvien hyötykäyttöä. Sieltä saa myös neuvoja vaikeisiin puutarhapulmiin. Yhdistys järjestää erilaisia tapahtumia kuten kekrijuhla (viljelykauden päättyminen), laskiaisjuhla, talvitori, syystori, joulutori ja kesäisin tiistaikahvila, jossa pidetään myös puutarha-aiheisia esitelmiä. Kurssiaiheita ovat kasvien monipuoliseen käyttöön opastavat teemat, kuten esimerkiksi sidonta-, kasvien värjäys-, viljely- ja ruokakursseja. Yhdistyksellä on eri puolilla Suomea alueosastoja, jotka järjestävät omaa toimintaa paikkakunnallaan. == Alku & Juuri == Alku & Juuri -puutarhapuoti sijaitsee Helsingin Töölössä, osoitteessa Mechelininkatu 51. Monipuolisen ja historiallisesti kiinnostavan siemenvalikoiman lisäksi valikomaan kuuluu muun muassa alan kirjallisuutta. Alku & Juuri suosii perinnekasveja, luonnonmukaisesti tuotettuja ja vanhoja kauppakantoja. Yhdistyksellä on kivijalkapuodin lisäksi verkkokauppa. == Aiheesta muualla == * Hyötykasviyhdistys Luokka:Suomalaiset maatalousjärjestöt
HMS Dumbarton Castle (P265)

HMS Dumbarton Castle (viirinumero P265) oli Britannian kuninkaallisen laivaston Castle-luokan ulkovartiolaiva. == Valmistus == Alus tilattiin Aberdeenistä Hall, Russell and Companyltä, missä köli laskettiin 1980. Se laskettiin vesille 3. kesäkuuta 1981 ja valmistui 26. maaliskuuta 1982.Gardiner, Robert s. 537 == Palvelus == Alus osallistui 1982 Falklandin sotaan lentotukialusosaston ja Ascensionille perustetun tukikohdan välisenä yhteysaluksena. Alus oli tämän jälkeen pääasiassa vartiolaivana Falklandeilla. Alus myytiin huhtikuussa 2010 sisaraluksensa kanssa Bangladeshille. Alus lähti 21. toukokuuta hinattuna A&P; Groupille Newcastle-upon-Tyneen modernisoitavaksi, mikä valmistui joulukuussa 2010. == Lähteet == * === Viitteet === Luokka:Castle-luokan vartiolaivat Luokka:Yhdistyneen kuningaskunnan Falklandin sodan sotalaivat
Amppelirusokki

Amppelirusokki (Bidens ferulifolia) on rusokkeihin kuuluva kasvi, jota viljellään koristekasvina. Laji kasvaa alkuperäisenä Pohjois- ja Keski- Amerikassa.. Lajinimi ferulifolia viittaa keltaputkiin (Ferula). Suomen Lajitietokeskuksen mukaan (2024) amppelirusokki tarkoittaa kuitenkin erästä toista rusokkilajia, Bidens triplinerviaa. == Ulkonäkö ja koko == Amppelirusokilla on pysty, yläosasta haarova varsi. Sen lehdet ovat 2–3 kertaa parilehdykkäiset ja kapealiuskaiset. Amppelirusokin kukassa on viisi keltaista laitakukkaa. Sen pähkylät ovat kapeat, 5–7 millimetriä pitkät ja niissä on kaksi otaa. == Lähteet == == Aiheesta muualla == * United States Department of Agriculture (USDA): Bidens ferulifolia Luokka:Rusokit
Liettuanraskaskylmäverinen

Liettuanraskaskylmäverinen on raskasrakenteinen työhevosrotu. Sitä käytetään nykyisinkin työajoon ja altainhevosen kanssa risteytettynä lihan- ja maidontuotantoon. ==Historia== Liettuanraskaskylmäverinen kehitettiin Venäjällä 1800-luvun loppupuolella paikallisen zhmudinhevosen, ruotsalaisten ardennienhevosten ja suomenhevosen risteytyksistä. Rodusta tuli erittäin suosittu, ja sitä oli Liettuassa vuonna 1964 yli 64 000 yksilöä. Kantakirja rodulle perustettiin vuonna 1963. ==Ominaisuudet== Liettuanraskaskylmäverisellä on karkeahkonmuotoinen pää, kaartuva lihaksikas kaula ja kohtalaisen selkeä säkä. Rinta on syvä ja leveä, selkä lyhyt ja lihaksikas, perä pyöreä ja häntä korkealle kiinnittynyt. Jalat ovat suhteellisen lyhyet, nivelet ja kaviot yleensä laadukkaat. Rodun korkeus vaihtelee 152 ja 163 cm välillä ja väritys voi olla rautias, ruunikko, musta, kimo tai päistärikkö. Rotu on pitkäikäinen, erittäin voimakas ja kestävä sekä luonteeltaan rauhallinen. Sille on tyypillistä vilkkaat käynti ja ravi. ==Lähteet== Luokka:Kylmäveriset
Kiinanasteri

Kiinanasteri (Callistephus chinensis) on koristekasvina viljelty yksivuotinen asterikasvi, joka on koruasterien eli asterien (Aster) lähisukulainen. Se kasvaa alkuperäisenä Koreassa ja Pohjois-Kiinassa. == Ulkonäkö ja koko == Kiinanasteri kasvaa 20–50 senttimetriä korkeaksi. Sen tyvilehdet ovat ruodilliset ja suurihampaiset, ylemmät lehdet ovat ruodittomat, suikeat ja ehyet. Kiinanasterin mykerö on 4–8 senttimetriä leveä. Mykerön keskiosan kehräkukat ovat väriltään keltaiset ja laitakukat voivat olla siniset, violetit, punaiset tai valkoiset. Joskus koko mykerössä on pelkkiä laitakukkia. == Lähteet == == Aiheesta muualla == * Suomen Lajitietokeskus: Kiinanasteri – Callistephus chinensis Luokka:Asterikasvit
Viskuri (maatalous)

Viskuri eli tuultaja on varhaisessa koneellisessa maataloudessa viljan puhdistukseen käytetty kone, joka kehitettiin samoihin aikoihin puimakoneiden kanssa. Kammesta kiertämällä koneen tuuletin pöllytti akanat, pölyn ja korrenpätkät pois viljasta. Kun puimakoneet paranivat, korvautuivat myös vanhat käsikäyttöiset viskurit tehokkaammilla viljanlajittelukoneilla, joista käytettiin myös nimitystä lajittelija. Nämä erottelivat jyviä painon, koon ja muodon mukaan, jolloin saatiin pois paitsi roskat, myös rikkakasvien siemenet ja voitiin erottaa myös eri viljalajien siemeniä toisistaan. Nykyaikaisessa maataloudessa samaan tarkoitukseen käytettävää konetta nimitetään esipuhdistajaksi. ==Lähteet== == Aiheesta muualla == luokka:Maatalouskoneet
Yellowstone (joki)

Yellowstone on 1 114 kilometriä pitkä joki Yhdysvalloissa. Se saa alkunsa Wyomingista, virtaa Montanan ja Pohjois-Dakotan halki ja laskee Missouriin. Joki virtaa Yellowstonen kansallispuiston läpi. Hidatsaintiaanit kutsuivat jokea nimellä ”Mi tsi a-da-zi” (), jonka alueen ranskalaiset metsästäjät käänsivät omalle kielelleen ”Roche Jaune”, "keltainen kivi". Myöhemmin yhdysvaltalaiset käänsivät sen englanniksi, jolloin nimi ”Yellowstone” syntyi. Nimen uskotaan juontavan juurensa joen varren keltaisista rantatörmistä. == Maantiede == Yellowstonen lähteet ovat Wyomingin osavaltiossa Younts Peakillä Absarokavuoristossa. Se virtaa pian Yellowstonen kansallispuistoon ja muodostaa Yellowstonejärven, jonka jälkeen se putoaa 129 metriä kahdessa vesiputouksessa ja etenee Yellowstonen Grand Canyoniin.Britannica. Montanan puolella Gardinerin kohdalla Yellowstone virtaa ulos kansallispuistosta. Tämän jälkeen se kääntyy kohti pohjoista ja Livingstonin kaupunkia. Sieltä sen virtaus suuntaa koilliseen, ja joki virtaa Billingsin, Miles Cityn ja Glendiven ohi. Sitten joki katkaisee Montanan ja Pohjois-Dakotan välisen rajan ja tyhjentää vetensä Missouriin Willistonin lounaispuolella. Joen pituus on sen latvalta suulle noin 1 114 kilometriä. Yellowstonen valuma-alue on 182 336 neliökilometriä, ja sen yhdeksästä merkittävimmästä sivujoesta seitsemän virtaa siihen etelästä.Galat, s. 440. Valuma-alueen korkeuserot ovat suuret, sillä korkeimmillaan se on 3 660 metrissä ja matalimmillaan joen suulla 660 metrissä. Korkeuseron takia ilmastokin muuttuu joen matkan aikana. Vuoristossa sataa yli 2100 millimetriä vuodessa ja lumi tulee pääosin lumena lopputalvesta tai varhaiskeväällä. Sen sijaan tasankoalueilla on kuivaa, siellä sataa alle 300 millimetriä vuodessa, ja sade tulee pääosin vetenä alkukesästä. Ilmaston lisäksi joenvarren kasvillisuus muuttuu. Yellowstonen kosteimmilla alueilla on douglaskuusimetsiköitä, ja keskijuoksulla valtalaji on kalliovuortenkataja. Montanan keski- ja itäosissa Yellowstonen varrella kasvaa tasangon ruohikoita ja muun muassa gammaheinää ja Pascopyrum smithii -heinäkasvia. Joen alajuoksulla on metsiköitä, joissa kasvaa punasaarnia ja takiaistammeja.Galat, s. 441. == Lähteet == * * === Viitteet === == Aiheesta muualla == Luokka:Montanan joet Luokka:Pohjois-Dakotan maantiede Luokka:Wyomingin joet Luokka:Mississippin vesistö
Kitzsteinhorn

Kitzsteinhorn on vuori Itävallan Alpeilla Kaprunissa, lähellä Zell am Seetä. Kitzsteinhornin huippu on 3 203 metrin korkeudessa. == Talviurheilukeskus == Kitzsteinhornin jäätiköllä voi lasketella myös kesäisin. Kesähiihtopaikka Alpincenter ravintoloineen ja huoltopalveluineen sijaitsee 2 450 metrin korkeudessa. Hoidettuja rinteitä on 42 kilometriä. Ylin hissiasema Gipfelwelt ravintoloineen ja näyttelyineen on 3 029 metriä merenpinnan yläpuolella. Kitzsteinhornille kulkeneessa funikulaarivaunussa syttyi marraskuussa 2000 tulipalo, joka vaati 155 kuolonuhria. Nykyään käytöstä poistettu rata toimii muistomerkkinä. == Lähteet == ==Aiheesta muualla== *Kitzsteinhornin infosivut Luokka:Itävallan vuoret Luokka:Itävallan jäätiköt Luokka:Itävallan talviurheilukeskukset Luokka:Salzburg (osavaltio)
Karheasappiruoho

Karheasappiruoho (Xanthium strumarium) on Pohjois-Amerikasta kotoisin oleva Eurooppaan levinnyt yksivuotinen mykerökukkaiskasvi. == Ulkonäkö ja koko == Karheasappiruoho kasvaa 40–100 senttimetriä korkeaksi. Sillä on tukeva, karkeasukasellinen ja täplikäs varsi. Lehdet ovat ruodilliset, 3–5-liuskaiset ja hyvin karheat. Karheasappiruohon kukat ovat erillisinä emi- ja hedemykeröstöinä. Emimykeröstö on tiheä ja piikikäs. == Karheasappiruoho Suomessa == Suomessa tavataan karheasappiruohon alalajia italicum eli tummasappiruohoa. Se on harvinainen, esimerkiksi satamissa ja kaatopaikolla kasvava satunnaiskasvi, jota on löydetty eri puolilta Etelä- ja Keski-Suomea. == Lähteet == == Aiheesta muualla == * Suomen Lajitietokeskus: Vaaleasappiruoho – Xanthium strumarium * ITIS: Xanthium strumarium * United States Department of Agriculture (USDA): Xanthium strumarium * Flora of China: Xanthium strumarium Luokka:Asterikasvit
Limbus corneae

Limbus corneae eli limbus on sarveiskalvon () ja kovakalvon (silmän valkuaisen, lat. sclera) välisestä rajasta käytetty nimitys. Silmän etuosassa kovakalvo liittyy sarveiskalvoon, mutta koska sen kaarevuussäde on keskimäärin loivempi kuin sarveiskalvon kaarevuussäde, siksi liittymäalue eli limbus on hiukan uurteinenKovakalvon rakenne (Myös lähikuva silmästä) == Lähteet == == Aiheesta muualla == * Silmän poikkileikkauskuva, Limbus merkitty nuolenkärjellä Luokka:Silmät
Blues-Finland.com

Blues-Finland.com on suomalainen, ammattimaisesti toimitettu bluesia ja sen sukuista musiikkia käsittelevä verkkolehti. Suomen Kansalliskirjaston Blues- Finland.comille myöntämä kansainvälinen kausijulkaisutunnus on ISSN 1797-0784. Blues-Finland.com on Suomen kulttuuri-, mielipide- ja tiedelehtien liiton (Kultti ry) jäsen. Opetus- ja kulttuuriministeriö tukee verkkolehteä kulttuurilehtiavustuksella. Toimittaja Pasi Tuominen perusti Blues- Finland.comin 11.9.2006. Englanninkielinen tiivistelmäversio BluesWebzine.com avattiin marraskuussa 2008. Blues-Finland.comissa julkaistaan levy-, konsertti- ja festivaaliarvioita, haastatteluja, muita artikkeleita sekä alan uutisia. Journalistisen materiaalin ohella julkaistaan konsertti- ja festivaalikalenteria sekä artis­tilistoja. Verkkolehti ylläpitää lisäksi keskustelufoorumia. == Lähteet == == Aiheesta muualla == *Blues-Finland.com *BluesWebzine.com - englanninkielinen versio * Luokka:Suomalaiset verkkolehdet Luokka:Suomalaiset musiikkilehdet Luokka:Blues
Hans Liljedahl

Hans Gustaf Liljedahl (7. huhtikuuta 1913 Tukholma – 9. marraskuuta 1991 Lidingö) oli ruotsalainen kilpa-ampuja ja olympiamitalisti. Helsingin 1952 olympialaisissa Liljedahl voitti pronssia trapissa. Hänen yhteistuloksensa oli 190, joka koostui ensimmäisen päivän 96 ja toisen päivän 94 osumasta. Ensimmäisen päivän jälkeen hän johti kilpailua.Helsingin olympialaisten virallinen raportti (engl.) Hän hävisi Kanadan George Genereuxille kahdella ja maanmiehelleen Knut Holmqvistille yhdellä osumalla. Vuoden 1956 olympiakisoissa Holmqvist oli edelleen mukana ja sijoittui kahdeksanneksi. ==Lähteet== * sports-reference * ISSF:n tulossivut ===Viitteet=== Luokka:Ruotsalaiset ampujat Luokka:Ruotsalaiset olympiamitalistit Luokka:Vuonna 1913 syntyneet Luokka:Vuonna 1991 kuolleet
Sakari Rimminen

Sakari Rimminen (13. marraskuuta 1945 – 3. tammikuuta 2004 Helsinki) oli suomalainen elokuvaaja ja elokuvaohjaaja. Vuonna 1970 Taideteollisen oppilaitoksen kamerataiteen osastolta valmistunut Rimminen ohjasi kaksi pitkää elokuvaa, Pilvilinna (1970) ja Sadeaika (1981), sekä lukuisia dokumentteja. 1970-luvun dokumenttituotanto koostui pääosin teollisuus- ja tilauselokuvista, joista yhdessä Tuure A. Korhosen kanssa ohjattu I-lasi kanssamme (1979) palkittiin parhaan lyhytelokuvan Jussillawww.jussit.fi, vuodet 1980-1989.. 1980- ja 1990-luvuilla Rimmisen tuotanto käsitteli yhä enemmän niin yhteiskunnallisia kuin suomalaista arkitodellisuuttakin kuvaavia aiheita.Helsingin Sanomat, Sakari Rimmisen muistokirjoituswww.elonet.fi, Sakari Rimminen Rimmisen sisar on animaatioelokuvien tekijä Marjut Rimminen.Marjut Rimminen, National Film & Television School, Animation Staff Rimmisen poika Mikko Rimminen on Finlandia-palkittu kirjailija. ==Lähteet== Luokka:Suomalaiset elokuvaohjaajat Luokka:Jussi-palkinnon saajat Luokka:Vuonna 1945 syntyneet Luokka:Vuonna 2004 kuolleet
Ian Abercrombie

Ian Abercrombie (11. syyskuuta 1934 Grays, Iso-Britannia – 26. tammikuuta 2012 Los Angeles, Yhdysvallat) oli brittiläinen näyttelijä. Hän saapui Yhdysvaltoihin 17-vuotiaana vuonna 1951, ja hänen näyttämödebyyttinsä tapahtui neljä vuotta myöhemmin Vankileiri 17 -näytelmäversiossa. Abercrombien läpimurtorooli oli televisiosarjassa Seinfeld, jossa hän esitti Mr. Pittiä, Elainen johtajaa, vuonna 1998. Hän esiintyi myös useissa elokuvissa, teatterissa, televisiosarjoissa sekä ääninäyttelijänä. ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1934 syntyneet Luokka:Vuonna 2012 kuolleet
Iosif Sîrbu

Iosif Sîrbu (21. syyskuuta 1925 Şibot − 6. syyskuuta 1964) oli romanialainen ampuja ja olympiavoittaja. Hän oli ensimmäinen Romaniaa edustanut olympiavoittaja kaikki lajit huomioiden. Iosif Sîrbu syntyi Şibotissa, mutta hänen perheensä muutti Romanian pääkaupunkiin Bukarestiin kun Iosif oli 7-vuotias. Hänen isänsä sai työpaikan Tunari Sports Ampumaradalta, jonka johtaja hänestä tuli heti toisen maailmansodan jälkeen. Tämä tarjosi nuorelle Iosifille mahdollisuuden aloittaa ampumisen vuonna 1937. Hän voitti ensimmäisen kansallisen tason kilpailunsa (Bukarest Cup) vuonna 1939. Ensimmäisissä kansallisissa mestaruuskisoissa sodan jälkeen (1946) hänestä tuli Romanian mestari vapaakiväärin pystyammunnassa pistein 358. Hänen ensimmäinen kansainvälinen voittonsa tuli Balkanin mestaruuskilpailuissa Belgradissa (1948), jossa hän voitti vapaakiväärin makuuasentokilpailun. Vuoden 1952 kesäolympialaisissa Helsingissä, Sîrbu voitti 50 metrin pienoiskiväärin makuuasentokilpailun maksimipistein 400. Saman tuloksen saavutti myös Neuvostoliiton Boris Andrejev. Voimassa olleiden sääntöjen mukaan Sîrbu voitti kultamitalin koska hänellä oli enemmän napakymppejä, 33 Andrejevin 28 vastaan. Sîrbusta tuli näin Romanian ensimmäinen olympiavoittaja kautta historian. Heikkenevästä näkökyvystään huolimatta Sîrbu osallistu myös kaksiin seuraaviin olympialaisiin ollen Melbounessa viides ja Roomassa kymmenes. Makuukilpailun ohessa Sîrbu osallistui myös täysotteluihin, joissa hänen sijoituksensa olivat Helsingissä 6:s, Melbournessa 7:s ja Roomassa 12:sta. Iosif Sîrbu löydettiin kuolleena kotoaan Bukarestista 6. syyskuuta 1964. Kuolinsyytä ei ole koskaan virallisesti vahvistettu, mutta yleisesti uskotaan, että hän teki itsemurhan, koska lääkäri kielsi häneltä osallistumisen 1964 olympialaisiin Tokiossa ja totesi lisäksi, ettei tämä enää koskaan voisi kilpailla silmäsairautensa takia. ==Lähteet== * sports-reference Luokka:Romanialaiset ampujat Luokka:Romanialaiset olympiavoittajat Luokka:Vuonna 1925 syntyneet Luokka:Vuonna 1964 kuolleet
Valdivian maanjäristys 1575

Valdivian maanjäristys tapahtui 16. joulukuuta 1575 aamuyöllä kello 14.30 Chilen Concepciónissa. Se oli voimakkuudeltaan 8,5 MS ja intensiteettiä X Mercallin asteikkolla. == Katso myös == * Luettelo Chilen maanjäristyksistä == Lähteet == Luokka:1500-luvun maanjäristykset 1575
HMS Onyx (S21)

HMS Onyx (viirinumero S21) oli Britannian kuninkaallisen laivaston Oberon- luokan sukellusvene. == Valmistus == Alus tilattiin Cammell Lairdilta Birkenheadistä, missä köli laskettiin 16. marraskuuta 1964. Se laskettiin vesille 18. elokuuta 1966 ja valmistui 25. marraskuuta 1967.Gardiner, Robert s. 530 == Palvelus == Alus osallistui 1982 Falklandin sotaan laskien maihin SAS- ja SBS-joukkojen sotilaita. Eräällä tällaisella matkalla alus osui pohjaan, jolloin sen keula vaurioitui. Alus upotti pahoin vaurioituneen RFA Sir Galahadin, josta myöhemmin tehtiin hautamuistomerkki aluksella kaatuneille sotilaille. Alus poistettiin palveluksesta 1991 ja museoitiin Brikenheadiin. Toukokuussa 2006 alus myytiin Joe Mullenille, minkä jälkeen alus siirrettiin sukellusvenemuseoon Barrow-in-Furnessiin. == Lähteet == * === Viitteet === Luokka:Kuninkaallisen laivaston Oberon-luokan sukellusveneet Luokka:Cammell Lairdin valmistamat alukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan kylmän sodan sukellusveneet Luokka:Yhdistyneen kuningaskunnan museolaivat
The Jazz Singer – tie tähtiin

The Jazz Singer – tie tähtiin on vuonna 1980 ensi-iltansa saanut musikaalinen draamaelokuva, joka on uusintaversio vuoden 1927 elokuvasta Jazzlaulaja. Elokuvan pääosia esittävät Neil Diamond, Laurence Olivier, Lucie Arnaz, Catlin Adams, Franklyn Ajaye, Paul Nicholas, Sully Boyar, Mike Kellin ja James Booth. Elokuvan on ohjannut Richard Fleischer. == Vastaanotto == Elokuva voitti historian ensimmäisen Razzie-palkinnon huonoimmasta miespääosasta (Diamond) ja huonoimmasta miessivuosasta (Olivier). Helsingin Sanomien Helena Ylänen kirjoitti elokuvan tv-esityksen alla elokuvan olevan Neil Diamondin ympärille rakennettu ja tämän urasuvantoa päättämään tarkoitettu imelä ”tie tähtiin” -tarina. Diamond ei osaa näytellä, hänen musiikkinsa on tylsää, ja Laurence Olivierin mukanaolo kanttori-isänä kummastuttaa. Video-oppaassa vuodelta 1994 The Jazz Singer saa yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * * * Luokka:Vuoden 1980 yhdysvaltalaiset elokuvat Luokka:Richard Fleischerin ohjaamat elokuvat Luokka:Yhdysvaltalaiset draamaelokuvat Luokka:Musiikkielokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset näytelmiin perustuvat elokuvat
Markku Rautonen

Markku Rautonen (30. tammikuuta 1933 Multia – 24. joulukuuta 2011 Helsinki) oli suomalainen toimittaja. Rautonen työskenteli 30 vuotta Avun toimittajana ja kirjoitti Avun 50-vuotishistoriikin Sanan voimalla. Lisäksi hän kirjoitti kaksi Kiinaa käsittelevää kirjaa ja useita ruokakirjoja muun muassa valkosipulista, joka oli hänen erityisharrastuksensa.Jorma Blomqvist, Maailmankiertäjä hullaantui valkosipuliin, Kuolleet, Helsingin Sanomat 31.1.2011 sivu C 8 Artikkelin verkkoversio ==Teokset== * Itä on punainen: Kiinan nykykirjallisuutta. Otava, 1967. * Kiinalainen aamuvoimistelu ja muita terveisiä Pekingistä. Apulehti, 1972 * Valkosipuliherkut. WSOY, 1978 ISBN 951-0-08389-5 * Apu: sanan voimalla 1933-1983. A-lehdet, 1983 ISBN 951-99440-7-9 * Lomakokin keittokirja. Weilin + Göös, 1986. ISBN 951-35-3729-3 * Valkosipulin vuosi. WSOY, 1987 ISBN 951-0-14678-1 * Luonnon ruokavuosi: rosvopaistista valkosipulisieniin, Markku Rautonen, Anja Harvilahti-Rautonen; piirrokset Elina Vanninen. WSOY, 1991 ISBN 951-0-17524-2 * Maukasta maailmalta: edullisesti kotona, Anja Harvilahti-Rautonen, Markku Rautonen. Gummerus, 1993. ISBN 951-20-4316-5 * Valkosipulin maailma. WSOY, 1993. ISBN 951-0-18881-6 * Viinakirja. WSOY, 1994. ISBN 951-0-19670-3 * Kirjoituksia kaupungista / Ympäristöministeriö, Alueidenkäytön osasto, toim. Anja Harvilahti, Markku Rautonen. Painatuskeskus, 1995. ISBN 951-37-1645-7 * Kesämökin kirja, WSOY, 1996. ISBN 951-0-21006-4 * Ruokaa viidellä kielellä: kansainvälinen ruokailusanasto, Anja Harvilahti-Rautonen, Markku Rautonen. 2. p. Karisto, 1998. ISBN 951-23-3827-0 * Lehtikuvan aika: suomalaisen kuvajournalismin vuodet = Pressbildens epok: finska pressbilder genom tiderna, toim. Jorma Komulainen; kuvatekstit: Markku Rautonen. Suomen lehtikuvaajat: Patricia Seppälän säätiö, 2000 ISBN 951-95591-2-4 (julkaistu myös englanniksi) * Helge Heinonen: lehtikuvaaja, toim. Jorma Komulainen; teksti: Markku Rautonen; translated by: James Murray, 2005 ISBN 952-91-9572-9 ==Lähteet== Luokka:Keittokirjailijat Luokka:Suomalaiset toimittajat Luokka:Vuonna 1933 syntyneet Luokka:Vuonna 2011 kuolleet
Romanian taistelu

Romanian taistelu voi tarkoittaa kahta offensiivia toisessa maailmansodassa: * Ensimmäinen Jassyn–Kišinjovin offensiivi huhti–kesäkuussa 1944 päättyi saksalais-romanialaisten joukkojen torjuntavoittoon * Toisessa Jassyn–Kišinjovin offensiivissa elokuussa 1944 neuvostoliittolaiset kukistivat saksalais-romanialaiset joukot valloittaen Târgu Frumosin, Iaşin ja Chişinăun kaupungit. ==Katso myös== *Romania ensimmäisessä maailmansodassa *Romania toisessa maailmansodassa
Eddingtonin luku

Astrofysiikassa Eddingtonin luku, (NEdd), oli teoria protonien tarkasta lukumäärästä havainnoitavassa maailmankaikkeudessa. Luvun esitti 1938 englantilainen astrofyysikko Arthur Eddington. 1930-luvun lopulla hienorakennevakion arvoksi arvioitiin kokeiden perusteella noin 1/136. Eddington väitti, että hienorakennevakio olisi tasan 1/136 esteettisistä ja numerologisista syistä. Hänen "todisteensa" oli että NEdd = 136×2256, joka on noin 1.57×1079. Tarner-luennoilla Trinity Collegessa 1938 Eddington sanoi: Tämä suuri luku nimettiin "Eddingtonin luvuksi". Hieman tämän jälkeen parantuneiden mittausjärjestelyiden ansiosta todettiin hienorakennevakion arvon olevan lähempänä lukua 1/137. Tämän jälkeen Eddington muutti "todistustaan" siten, että Eddingtonin luku olisi tasan 1/137.Eddington (1946) Vuoden 2008 arvio hienorakennevakiosta on: : \alpha = 7.297 352 570(5) \times 10^{-3} = \frac{1}{137.035 999 084(51)}. \ Mohr & Taylor (2002) ==Katso myös== *Havaittava maailmankaikkeus ==Lähteet== ==Kirjallisuus== *John D. Barrow, 2002. The Constants of Nature; From Alpha to Omega - The Numbers that Encode the Deepest Secrets of the Universe. Pantheon Books. ISBN 0-375-42221-8. * * * * * * * * * * * Luokka:Numerologia
Tauno Peltomäki

Tauno Tapio Peltomäki (27. helmikuuta 1914 Kuru – 16. tammikuuta 1995 Helsinki) oli suomalainen toimittajaHelena Peltomäen rahasto, Suomen Kulttuurirahasto, viitattu 9.6.2019 ja kirjailija.Tauno Peltomäki, Kirjasampo, viitattu 9.6.2019 Peltomäki oli aloitteentekijä ja patsastoimikunnan puheenjohtaja kun Kuruun pystytettiin 1956 Hirvenhiihtäjien patsas. Runoilija J. L. Runeberg oli käyttänyt Hirvenhiihtäjät-runonsa esikuvana Kurun Pyydysmäessä asunutta torpparia ja metsästäjää Matti Hietalaa (s. 1801). Peltomäki oli Hietalan jälkeläinen neljännessä polvessa. Peltomäen puoliso oli vuosina 1961–1974 toimittaja Helena Peltomäki. == Teoksia == * Myllykolun perintö : romaani Hämeen syrjäseudulta. Kristillisen työväen kirjapaino, Tampere 1935 * Kauppiaan poika : näytelmä. 1947 * Kaksi kosijaa : yksiosainen huvinäytelmä. Seuranäytelmiä 509. Karisto 1949 * Antintalon kesävieraat : näytelmä. 1951 * Kettuluolan rosvot : seikkailukertomus. Karisto 1951 * Emännätön talo : yksinäytöksinen huvinäytelmä. Seuranäytelmiä 553. Karisto 1952 * Prinsessan joululahja : lastennäytelmä. 1954 * Kumminlahja : kertomuksia nuorisolle ; kirjoittajat Hilja Valtonen, Tauno Peltomäki, Ester Ahokainen, Olavi Salo, Aulis Salovaara. Suomen opettajain raittiusliitto, Helsinki 1955 * Runeberg - Kuru : muistojulkaisu 1956 ; muistojulkaisun toimituskunta: Mirjam Suurpää, Jalmari Mantere, Tauno Peltomäki. Hirvenhiihtäjäpatsastoimikunta, Kuru 1956 * Mantaa kosimassa : 1-näyt. komedia. Seuranäytelmiä 589. Karisto 1960 * Minäkö vanhapoika? : yksinäytöksinen huvinäytelmä. Seuranäytelmiä 588. Karisto 1960 * Ampiaisen pisto : 1-osainen huvinäytelmä. Seuranäytelmiä 598. Karisto 1961 * Pääjohtajan sihteerit : yksinäytöksinen huvinäytelmä. Seuranäytelmiä 597. Karisto 1961 * Uutta runoutta lausujille, valikoima modernia suomalaista lyriikkaa. Akateeminen kustannusliike, Helsinki 1961 * Naarajärven varavankilan historiikki. VAHO 100. Vankeinhoidon historiaprojektin julkaisu 5/1981. Helsinki 1981 == Lähteet == * ===Viitteet=== ==Aiheesta muualla== * [https://www.sotasampo.fi/fi/persons/person_5048?tab=3 Roolikuva Tauno Peltomäestä ] Luokka:Suomalaiset kirjailijat Luokka:Vuonna 1914 syntyneet Luokka:Vuonna 1995 kuolleet
Farley Mowat

Farley McGill Mowat (12. toukokuuta 1921 Belleville, Ontario – 6. toukokuuta 2014 Port Hope, Ontario) oli kanadalainen biologi, joka oli myös tunnettu kirjailija ja luonnonsuojelija. Hän oli Kanadan luetuimpia kirjailijoita. Mowatin kirjoja on käännetty 52 kielelle ja myyty yhteensä yli 14 miljoonaa kappaletta. Suurta suosiota ovat saaneet hänen pohjoisen Kanadan luonnonkuvauksensa People of the Deer (1952) ja Never Cry Wolf (1963).Rubio, Gerald J. Mowat, Farley . The Canadian Encyclopedia. Älä hukkaa hauku -teos oli pohjana vuonna 1983 aiheesta tehdylle elokuvalle Kun sudet ulvovat. == Suomennetut kirjat == * Älä hukkaa hauku (1979), suomentaja Hannu Sarrala (, 1963). * Ja tulituksen jälkeen hiljaisuus (1981), suomentaja Hannu Sarrala (, 1980). * Kunnoton kuunari (1980), suomentaja Hannu Sarrala (, 1969). == Lähteet == Luokka:Kanadalaiset biologit Luokka:Kanadalaiset kirjailijat Luokka:Vuonna 1921 syntyneet Luokka:Vuonna 2014 kuolleet
Alice Granfelt

Alice Dagmar Granfelt-Karlberg (14. joulukuuta 1895 Helsinki – 24. helmikuuta 1995 Maarianhamina) oli suomalainen ruotsin kielellä kirjoittanut kirjailija. Alice Granfeltin vanhemmat olivat Keuruun asemapäällikkö Emil Edvard Granfelt (1857–1926) ja Elin Dagmar Lund (1872–1910). Hän oli naimisissa 1918-1947 jääkärieverstiluutnantti Alfred Karlbergin kanssa. == Teoksia == * Ledande toner. Söderström, Helsingfors 1913 * Tankar och fantasier. Söderström, Helsingfors 1915 * Sju bagateller. Söderström, Helsingfors 1916 * Det sker sällsamma ting ; översättningarna till citaten "Integer vitae" är av Emil Zilliacus och Ivar Harrie. Söderström, Helsingfors 1948 * Landet bortom : dikter av Alice Granfelt-Karlberg. Sahlgren, Otalampi 1991 == Lähteet == * * Lauri Kiviniemen sukutietokanta : Alice Granfeltin perhetiedot Luokka:Suomenruotsalaiset kirjailijat Luokka:Vuonna 1895 syntyneet Luokka:Vuonna 1995 kuolleet
Marja Laine

Marja-Maija Laine (12. kesäkuuta 1946 Helsinki – 30. tammikuuta 1995 Helsinki) oli suomalainen runoilija. == Teoksia == * Päiviä ja öitä, lauluja. Weilin + Göös, Espoo 1981 == Lähteet == * === Viitteet === Luokka:Suomalaiset runoilijat Luokka:Vuonna 1946 syntyneet Luokka:Vuonna 1995 kuolleet